
Számítási eljárás a stratégiai Közútkezelői Feladatok finanszírozása szempontjából az előzetes üzleti terv elkészítéséhez

A BKK a Stratégiai Közútkezelői Feladatok ellátásához kapcsolódóan az alábbiak szerint megtervezi az anyagjellegű, a személyi jellegű ráfordításait, a BKK vagyonnyilvántartásában, illetve tulajdonában lévő eszközök értékcsökkentését és az egyéb ráfordításokat. Ezen kalkuláció alapján kerül meghatározásra a tervezett Stratégiai Közútkezelői Forrásigény.
A tervezett Stratégiai Közútkezelői Forrásigény számításánál a tervezett Stratégiai Közútkezelői Bevételeket a forrásigényből le kell vonni.
A tervezett Stratégiai Közútkezelői Forrásigény kiszámítása akként történik, hogy a BKK-nál a Stratégiai Közútkezelői Feladatokkal foglalkozó személyi állomány létszámterve alapján a személyi jellegű ráfordítások megtervezésre kerülnek, az összes költségen belül az ezekre jutó költségarány képezi az egyéb költségek (anyagjellegű költségek, értékcsökkenés, egyéb költségek és ráfordítások) felosztásának arányosítási alapját.
A tényköltségek és ráfordítás kimutatásánál a tervezéskor alkalmazott számítási móddal egyezően kell számolni az elszámolható Stratégiai Közútkezelői Forrásigényt.
A BKK analitikus kimutatásait abban a szerkezetben vezeti, amely a fentebb leírt számítás alapadatainak és eredményeinek teljes alátámasztását biztosítja.
A Stratégiai Közútkezelői Forrásigény számításánál azon elismert költségeket lehet figyelembe venni, amelyek az alábbi kritériumokat teljesítik:
· a költségeknek a Stratégiai Közútkezelői Feladatok ellátása érdekében kell felmerülniük;
· a költségeknek a BKK-nál kell felmerülniük, és a számviteli nyilvántartásokban, egyéb nyilvántartásokban rögzítve kell lenniük;
· a költségek elszámolásának a számviteli törvény, a BKK számviteli politikája - az ennek részeként definiált költségfelosztási szabályok - szerinti elszámolási szabályoknak kell megfelelniük;
